CELEX: 32013R0631
Language: el
Date: 2013-06-28 00:00:00
Title: Εκτελεστικός κανονισμός (ΕΕ) αριθ. 631/2013 της Επιτροπής, της 28ης Ιουνίου 2013 , για την κατάργηση του κανονισμού (ΕΚ) αριθ. 546/2006 και του εκτελεστικού κανονισμού (ΕΕ) αριθ. 233/2012  Κείμενο που παρουσιάζει ενδιαφέρον για τον ΕΟΧ

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 179/84
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 631/2013 ΤΗΣ ΕΠΙΤΡΟΠΉΣ
   της 28ης Ιουνίου 2013
   για την κατάργηση του κανονισμού (ΕΚ) αριθ. 546/2006 και του εκτελεστικού κανονισμού (ΕΕ) αριθ. 233/2012
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το παράρτημα VIII κεφάλαιο A μέρος 1 στοιχείο β) σημείο iii),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 999/2001 θεσπίζει κανόνες πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΜΣΕ) στα ζώα. Το παράρτημα VIII αυτού προβλέπει την έγκριση των εθνικών προγραμμάτων των κρατών μελών για την καταπολέμηση της τρομώδους νόσου, εφόσον ικανοποιούν ορισμένα κριτήρια που ορίζονται στον κανονισμό αυτό.
            
         
               (2)
            
            
               Ο κανονισμός (ΕΚ) αριθ. 546/2006 της Επιτροπής, της 31ης Μαρτίου 2006, για την εφαρμογή του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τα εθνικά προγράμματα καταπολέμησης της τρομώδους νόσου, τις επιπρόσθετες εγγυήσεις και την παρέκκλιση από ορισμένες απαιτήσεις της απόφασης 2003/100/ΕΚ και για την κατάργηση του κανονισμού (ΕΚ) αριθ. 1874/2003 της Επιτροπής (2) εγκρίνει τα εθνικά προγράμματα των κρατών μελών για την καταπολέμηση της τρομώδους νόσου. Επίσης, θεσπίζει συμπληρωματικές εγγυήσεις από τις οποίες τα εν λόγω κράτη μέλη να μπορούν να επωφεληθούν σχετικά με τις μετακινήσεις των αιγοπροβάτων, καθώς και του σπέρματός τους και των εμβρύων τους.
            
         
               (3)
            
            
               Ο εκτελεστικός κανονισμός (ΕΕ) αριθ. 233/2012 της Επιτροπής, της 16ης Μαρτίου 2012, για την εφαρμογή του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά την έγκριση του εθνικού τροποποιημένου προγράμματος για την καταπολέμηση της τρομώδους νόσου στη Δανία (3), εγκρίνει το τροποποιημένο εθνικό πρόγραμμα καταπολέμησης της τρομώδους νόσου για τη Δανία.
            
         
               (4)
            
            
               Για λόγους σαφήνειας και απλούστευσης της νομοθεσίας της ΕΕ, το παράρτημα VIII του κανονισμού (ΕΚ) αριθ. 999/2001, όπως τροποποιήθηκε από τον κανονισμό (ΕΕ) αριθ. 630/2013, της 28ης Ιουνίου 2013, για την τροποποίηση των παραρτημάτων του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (4), θεσπίζει τον κατάλογο των κρατών μελών με εγκεκριμένο εθνικό σχέδιο ελέγχου για την κλασική τρομώδη νόσο των προβάτων και τις αντίστοιχες συμπληρωματικές εγγυήσεις από τις οποίες τα εν λόγω κράτη μέλη να μπορούν να επωφεληθούν σχετικά με τις μετακινήσεις των αιγοπροβάτων, καθώς και του σπέρματός τους και των εμβρύων τους.
            
         
               (5)
            
            
               Οι τροποποιήσεις του κανονισμού (ΕΚ) αριθ. 999/2001 που καθορίζονται στον κανονισμό (ΕΕ) αριθ. 630/2013 εφαρμόζεται από την 1η Ιουλίου 2013. Οι διατάξεις του κανονισμού (ΕΚ) αριθ. 546/2006 και του εκτελεστικού κανονισμού (ΕΕ) αριθ. 233/2012 είναι συνεπώς περιττές κατά την ημερομηνία αυτή. Για λόγους νομικής σαφήνειας και ασφάλειας δικαίου, οι εν λόγω κανονισμοί θα πρέπει, συνεπώς, να καταργηθούν από την ίδια ημερομηνία.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 546/2006 και ο εκτελεστικός κανονισμός (ΕΕ) αριθ. 233/2012 καταργούνται με ισχύ από την 1η Ιουλίου 2013.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Ιουνίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 147 της 31.5.2001, σ. 1.
   
      (2)  ΕΕ L 94 της 1.4.2006, σ. 28.
   
      (3)  ΕΕ L 78 της 17.3.2012, σ. 13.
   
      (4)  Βλέπε σελίδα 60 της παρούσας Επίσημης Εφημερίδας.